אבא משתדל

אבא משתדל היא סדרת דרמה קומית, אשר עלתה לשידור בסתיו 2019 בכאן 11.

עלילת הסדרה
התמודדות של משפחה עם גידול ילדה הסובלת ממוגבלות שכלית התפתחותית כאשר במקביל האב מפוטר ממקום עבודתו כמדריך טיולים ואשתו חוזרת להתמחות כרופאה. בנוסף, עוסקת העלילה בחיי המשפחה הרגילים כשגידול הילדה ברקע, יחסים בין יוסי, אבי המשפחה לאחיו אשר נחשב כמוצלח ממנו בשל היותו יזם הייטק, רופא וטייס ובין האם המבוגרת אשר משוחקת על ידי רבקה מיכאלי. יחסים רעועים בין שני בני הזוג, התלבטות הבן לגבי גיוס לקרבי וחששות האם וכו'.

הסדרה מבוססת על חייו של טל פרידמן אשר אימץ ילדה הסובלת ממוגבלות שכלית התפתחותית.

הדמויות
 יוסי וייס (טל פרידמן), אב המשפחה, מדריך טיולים המפוטר מעבודתו.
 דנה וייס (ג'וי ריגר), ילדה הסובלת ממוגבלות שכלית התפתחותית.
 יעל וייס (מיכל ברנשטיין), אם המשפחה, רופאה החוזרת להתמחות.
 חנה וייס (רבקה מיכאלי), אמו של יוסי. אישה חסרת רגישות וחמלה.
 יוחאי וייס (אלון ליאור), הבן הבכור, חייל משוחרר.
 גלעד וייס (מיכאל גבעתי), הבן האמצעי, לומד בתיכון.
 אדוה (גאיה שליטא כץ), המטפלת של דנה שאף פעם לא באה לעבודה.
 דפנה (הילה סורג'ון פישר) ושניר (אמנון וולף), השכנים של משפחת וייס.
 ד"ר מיכל פורש (לירית בלבן), המנהלת של יעל בבית החולים.
 דרור (הנרי דוד), רופא במחלקה של יעל בבית החולים.
 גדעון (אילן דר), אביה של יעל.
 יהודית דויטש (ליא קניג), אמה של חנה וסבתו של יוסי שעומדת למות. בפרק 8 היא נפטרה.

תפקידים אורחים: אריה צ'רנר כמנהל בית החולים, ירון ברלד, קובי פרג', וירון ברובינסקי.

רשימת הפרקים

ביקורת 
הסדרה עוררה מחלוקת בקרב מבקרי טלוויזיה. בשעה שמבקר הטלוויזיה של וואלה תרבות הגדיר את הסדרה "היא ממש לא צפיית חובה ולא תשנה את חייכם, אבל מהנה מספיק כדי שיהיה נחמד להיתקל בה בין הזפזופים", הגדירה אותה סמדר שילוני מ-ynet כסדרה שמשתדלת אבל לא מצליחה להתרומם.

בקרב מבקרי טלוויזיה נוספים, נאמר על הסדרה שהיא קלילה ומבדרת, לצד המשמעות והעיקר בסדרה, הנוגע במצבה של משפחה המתמודדת עם ילדה בעלת מגבלה שכלית.

קישורים חיצוניים 
 

 
 
 
 דורון בראונשטיין, "אבא משתדל": אבא מצטיין, חי תרבות, 1 בפברואר 2020

הערות שוליים 

סדרות טלוויזיה ישראליות שעלו לשידור בשנות ה-2010
סדרות דרמה ישראליות
סדרות קומדיה ישראליות
מוגבלות שכלית התפתחותית באמנות